Закон и принцип - Beinsa.bg\nОбщ Окултен клас , София, 25 Юни 1930г., (Сряда) 5:00ч.\nСъвременните хора страдат и търсят причините на страданията вън от себе си. Всъщност причината на страданията се крие в техните криви разбирания. Често те говорят за закон, за принцип, без да се спират върху отношението на закона и принципа към самите тях. Законът и принципът са общи положения за всички хора, но приложението на закона не се отнася до всички. Приложението на закона зависи от условията, при които индивидът живее. Запример, съществува закон за движение. Всички живи същества се движат, но те не са заставени да се движат по един и същ начин. Човек се движи по един начин, птицата – по друг, светлината – по трети начин, мислите и чувствата – по четвърти начин и т.н. Всеки човек, всяко живо същество има свой специфичен начин на движение. Казвате, че всичко си върви по пътя, който Бог е определил. Веднъж създал света, нещата са неизменни. Какво разбирате под думите Бог създал света? Как е създал света Той: като някой майстор, или като жена, която преде? Създаването на света подразбира велика разумност. Само Разумното начало създава, а всички по-малки същества от Него правят нещата. Майсторът прави, но не създава. Затова, като разглеждаме света, създаден от Бога, виждаме, че всичко, от най-малкото до най-голямото, е съвършено.\nЗа да дойде до правилно разбиране на нещата, човек трябва да има вътрешна свобода. Няма ли тази свобода, и като духовен, и като светски, той иска да подведе нещата под един закон, под общ знаменател. Нещата могат да се подведат под общ знаменател, но не и под общ числител. Какво значи да подведете нещата под общ знаменател? Това значи, да ги подведете под действието на един принцип. Наистина, принципът е общ за всички, но приложението му е различно. Всеки човек прилага принципа по своему. Не можете да заставите всички хора да прилагат известен принцип по един и същ начин. Можете ли да заставите всички хора да ходят еднакво? Даже двама братя не ходят по един начин. Изучавайте хода на хората, да видите, как се движат. Всяко движение е под специфичен закон.\nКато говоря за движението, като закон, някои мислят, че това е проста работа, че всичко знаят. Какво знае човек, това животът само показва. Музикантът може да казва, че знае да свири, но като излезе на сцената, там ще се провери неговото знание. Някой казва за себе си, че има права мисъл. Като го поставят на изпитания, тогава ще се изпита неговата права мисъл. Като се провери знанието, силата, разумността на човека, той вижда своето невежество и безсилие. Слушате някой да казва за себе си, че е бос човек. Какво означава думата босота? Невежество. Босият е невежа.\nДнес хората разглеждат въпроса, бос ли трябва да ходи човек, или с обуща. Някои поддържат идеята, че човек трябва да ходи бос, а други, че трябва да бъде винаги обут. Обаче, природата не обича крайности. Добре е от време на време човек да бъде бос, защото чрез краката, като антени, той влиза в непосредствен контакт със земята. Между енергиите на земята и неговите става правилна обмяна. Обаче, има часове през деня и часове и дни през годината, когато тази обмяна не е нужна. Както денонощието е съставено от ден и нощ, така и въпросът за босото ходене се решава в зависимост от дните и часовете. Има дни и часове, когато човек може да ходи бос, но има такива дни и часове, когато по никой начин не се позволява на човека да бъде бос.\nЧовек трябва да познава законите и силите на природата и след това да се произнася по един или друг въпрос. Без да мисли, някой казва, че хората трябва да бъдат праведни. Добре е това, но колкото да иска, човек не може всякога да бъде праведен. В будния си живот, той може да бъде праведен, но в съня си често изневерява на своята праведност. Слушате някой вегетарианец да ви разправя, че в съня си ял месо и е недоволен от себе си. Друг някой миролюбив човек сънувал, че убил някого. Друг някой, който живее чист и свят живот, сънувал, че се забавлявал с млади моми. Едно трябва да знаете: когато греши в будния си живот, човек отговаря за грешките си пак в будния си живот. Когато греши в съня си, той отговаря за прегрешенията си в друг свят. Като спи, човек се пренася в астралния свят, дето отговаря за своите погрешки. Друг е въпросът, ако човек е развил своето висше съзнание. Тогава той не греши нито в будния си живот, нито в съня си. Това значи свободен човек. Свободният човек има свои възгледи и на никого не ги налага. Той знае, че ако възгледите му са верни, те сами по себе си ще се наложат. Защо? Защото са необходимост за хората. Кой налага светлината, въздуха, водата и храната на човека? Те сами се налагат, защото са елементи от първа необходимост. Без тях никое живо същество не може да живее. Свободният човек живее без страх и с любов.\nМнозина казват, че са готови да направят много неща, но ги е страх да се проявят. Защо? Любов нямат. Дето е страхът, там любовта не може да се прояви. Страхът е дошъл в света заедно със закона. Щом се явил законът, заедно с него се явил страхът. Дето има закон, там има и страх. Дето е страхът, там е и законът. Защо се страхува човек? За да не изгуби свободата си. Като се наложи закона, човек започва да се страхува. Защо? Защото законът всякога ограничава. Ето защо, за да не се ограничава, да не губи свободата си, човек трябва да работи, да се освободи от своите криви разбирания. Още с идването си на земята, човек попада под силата на закона. Още като малко, новородено дете, човек попада под закона на пелените. Майката веднага повива детето, туря го в закона и, докато не заякне, не го освобождава от ограничителните условия. Като израсте, детето се освобождава от пелените, но влиза в друг закон. През целия си живот човек минава от един закон в друг, не може да се освободи от него. Докато живее на земята, човек все още се намира под влиянието на закони, физически или духовни. За да се справя разумно със законите, човек трябва да има широко сърце, т.е. широки възгледи.\nКакви са възгледите на човека, широки или тесни, това се вижда при изпитанията. Само при изпитанията се познава, докъде е достигнал човек в развитието си. Изпитът е мярка, чрез която познавате, доколко човек е разбрал Божията Любов. Едно от качествата на Божията Любов е всепрощаването. Любовта прощава всичко. Тя не се занимава с греховете на хората. Тя изключва греха от космоса. Грехът е кал, която, колкото много да е, не може да опетни космоса. Грехът може да предизвика само частично опетняване на нещата. Запример, той може да изцапа една чиния, един човек, един бряг, но в никой случай не може да опетни цялото. При това, ако вярвате в силата на греха, опетняването ще бъде по-голямо. Колкото по-малко вярвате в греха, толкова по-малко ще се опетните. Човек може моментално да се освободи от калта на греха. Това зависи от неговите мисли и чувства. Като се заговори за греха, хората се чудят, как се е родил той. Грехът не се ражда, нито се появява. Какъв е поводът за греха? Понякога най-малкият повод може да стане причина за греха. Малкият повод може да стане причина за най-големия грях. Най-големият грях в света е убийството. Ние имаме такъв пример в Библията.\nДвама братя отиват да принесат жертва на Господа. И двамата служат на Бога. Обаче, димът от жертвеника на единия отивал нагоре, към Бога, а димът на другия се разстилал по земята. Недоволен от това, защо и неговият дим не отива нагоре, той взел тояга и убил с нея брат си. Външният повод е малък, грехът е голям, а истинската причина за греха се крие в самия човек, в неговото каменно сърце. Казано е в Писанието: Ще им отнема каменното сърце и ще им дам ново.\nДнес всички хора се борят със злото и с греха, искат да се освободят от него. Това е невъзможно. Грехът и злото съществуват от началото на Битието. Щом живее, човек непременно ще греши. Грехът е естествено последствие на живота. Всяка мисъл, всяко чувство и всяка постъпка, които не са в съгласие с великия закон на Битието, опетняват човека. Както се храни човек физически, така се храни и с чувствата, с мислите и с постъпките си. Каквато храна да употребява, докато е на земята, човек неизбежно греши. В този смисъл, грехът се явява като естествено последствие на храненето. Ето защо, за да греши по-малко, човек трябва да яде по-малко. Колкото повече яде, толкова повече греши. Представете си, че влизате в гостилница, ядете много, но нямате пари да платите. Какво ще правите? Вие започвате да се извинявате на гостилничаря, но той не е доволен от вас. Той може даже и да ви набие. Без да искате, вие започвате да грешите: лъжете, крадете, насилвате другите. Изобщо, яденето е станало причина за много грехове и престъпления.\nСега ние говорим за отрицателните прояви в света – грях, зло, недоволство, неразположение и т.н. Защо съществуват тия прояви, не е важно. Как са произлезли, и това не е важно. Обаче, човек трябва да си зададе въпроса: Защо съм неразположен? Защо съм недоволен? Слънцето, звездите, добрите хора са разположени и доволни. Защо тогава ти, човекът, си неразположен и недоволен? Неразположението, недоволството в човека са паразити, които трябва да се извадят с гребен, или с щипци, както се вадят паразитите от човешкото тяло. Щом се извадят паразитите, всички работи се нареждат добре. Паразитите не са присъщи на човешкото естество, нито имат нещо общо с неговия характер. За да стане силен, човек трябва да се освободи от отрицателните прояви в себе си. Като се освободи от тях, човек лесно се справя с мъчнотиите и изпитанията си. Отрицателните сили в природата са подобни на апаши, които всякога могат да изненадат онзи, който се е захласнал. Щом срещне такъв човек, апашът бръква в джоба му и изважда кесията му. За да не ви нападат апаши, бъдете всякога будни. Апашите са големи психолози. Те знаят, кога да нападат. Ето защо, от всеки човек се иска будно съзнание, да не губи своето вътрешно разположение и своя мир. Не е ли буден, човек изгубва силата си, богатството си, знанието си, доброто разположение на сърцето си, своята мисъл и т.н.\nСледователно, иска ли да запази своите външни и вътрешни богатства, човек трябва да влезе в закона на правата мисъл. Този закон наричаме „предпазителен закон”. Искате ли да запазите своите богатства и скъпоценности, оставете ги на гарата, дето има специални каси за пазене на такива вещи. Като пътувате от една гара на друга, вие можете да си ги вземете, когато ви потрябват. Вие пътувате спокойно, със сигурност, че никой не може да ви обере. Такива каси има в големите гари, гавно в Америка и в някои големи държави. Такива каси има и във всеки човек. Ние ги наричаме „каси на правата мисъл в човека, или Божествени каси.” Законът на правата мисъл показва на човека, как трябва да постъпва, за да не губи.\nНякой казва за себе си, че е отстъпчив и лесно решава задачите си. Зависи, кога трябва да отстъпва. Човек трябва да бъде разумен, да знае, кога да отстъпва и кога да настъпва. Ако настъплението е външно, човек вътрешно трябва да отстъпва. Ако не може да отстъпва, той трябва да държи поне отбранително положение. Христос казва: „Не противи се на злото.” Това значи: Когато кармата е назряла и тропа на вратата ти, ако си умен, трябва да отстъпиш. Отстъпиш ли, ще спечелиш, ако не отстъпиш, ще изгубиш. Щом видиш, че си обсаден отвън, искаш, или не искаш, ти трябва да отстъпиш. Каже ли някой, че не иска да отстъпи, всичко е свършено с него. Ще каже, че готов да се самоубие, но не и да отстъпи. С убиване въпросът не се решава. Ония, които са обсадили човека, продължават да го гонят и в другия свят. Обсадно положение съществува и на този, и на онзи свят. Каквото да прави, колкото да рита, човек не може да се освободи от закона. На парчета ще го накъсат, но ще го хванат. Има един начин, по който човек може да се освободи от закона. Този начин седи в приложение на правата мисъл. Ще поставите една мисъл срещу друга, според правилата и законите на хармонията. Това значи съпоставяне на нещата. Съпоставяйте мислите и чувствата си според законите на хармонията и не се страхувайте. Запример, имате ли някакво неразположение, изпейте му една песен. Неразположението не е нищо друго, освен обсадно положение. Ако сте взели правилно основния тон, неразположението ви ще изчезне. Не сте ли взели правилно основния тон, неразположението ви ще си остане.\nИзобщо, може ли да взима правилно основния тон на живота, човек ще се освободи от всички психически и физически болки. Чрез основния тон на живота човек може да лекува всякакви болести, запример, всякакъв вид ревматизъм. Има физически ревматизъм, но има и психически – в сърцето, в ума и във волята на човека. Да се справи със своите ревматични състояния, казано в широк смисъл на думата, човек трябва да има вяра, с която да преодолява. Станете ли сутрин от сън с известно неразположение, първата ви работа е да се измиете, изчистите и поставите всичко в пълен ред и порядък. Намокрете косата си, вчешете се добре, космите ви да не стърчат, измийте добре ръцете си, изчистете ноктите си, преоблечете се, обуйте обущата си, които трябва да бъдат също чисти, направете си молитвата, размишлявайте, дишайте дълбоко, да напълните дробовете си с чиста, свежа струя въздух и тогава започнете работата си. Ако при всяко неразположение се напуснете и физически, неразположението ви ще се удвои.\nЩо се отнася до здравословното състояние, първата ви работа е да подобрите кръвообращението си. Едно от условията за подобряване на кръвообращението е освобождаване на мисълта от всички наслоявания на миналото, от всички стари, криви разбирания. Човек трябва да има свободна мисъл. Ако мисълта му не е свободна, той изпада в песимизъм. Песимизмът показва, че в ума и в сърцето на човека има известни утайки, чужди вещества, от които той трябва да се освободи. За да се освободи от тия утайки, той трябва да диша дълбоко. За това се препоръчват екскурзии, качване по планини. Ако при изкачване, или при тичане човек се задъхва много, това показва, че кръвообращението в него не става правилно. Иска ли да възстанови своите красиви мисли и чувства, човек трябва да прави физически движения: гимнастика, екскурзии, спорт. Човек може мислено да прави тия упражнения, но за това се иска голяма сила. При физическите упражнения разходите са по-малко, отколкото при умствените. Като е дошъл на земята, човек трябва да се съобразява с методите на природата. Той няма право да спре движението на силите, които действуват в природата, нито да ги коригира.\nСъвременните хора си задават въпроса, защо е допуснато злото в света. Днес този въпрос не може да се разреши. Защо съществуват доброто и злото заедно, това е философски въпрос, на който разрешението е в далечното бъдеще. Дойдете ли до злото, оставете този въпрос настрана. Започнете ли да разисквате върху него, с това вие предизвиквате всички отрицателни сили в природата. Не пипайте тия сили. Занимавате ли се с тях, все едно, че им хвърляте камъни. Ако вие хвърлите един камък, злите сили ще хвърлят върху вас хиляди камъни – Ама трябва ли злото да съществува? – Оставете този въпрос настрана. Единственият, Който знае, защо съществуват доброто и злото, е Бог. Всички хора, обаче, могат само да предполагат, да търсят причините на злото и доброто, но пак не могат да разрешат въпроса. Ще каже някой, че Каин е родил злото в света. Той бил ли е на мястото, дето двамата братя принасяли жертвата си? За да се произнесе върху известен въпрос, човек трябва да познава абсолютната истина. Иначе, каквото каже, ще бъде относително вярно. Запример, казвате за двама души, че са влюбени. Как познавате това? Ще кажете, че ходят постоянно заедно, рамо до рамо, или хванати под ръка. Виждате, че два вола са впрегнати в една кола, рамо до рамо, но не са влюбени.\nКакво представя влюбването? Какво значи, да се влюби човек? Влюбеният носи своята възлюбена на главата си като запалена свещ и постоянно мисли за нея. Колкото повече мисли за нея, толкова повече свещта се разгорява. Момата е свещта, момъкът – пламъкът. Щом се срещнат и започнат да говорят, пламъкът се усилва и свети отдалеч. Ако момъкът разлюби момата, пламъкът изгасва, а свещта престава да гори. Докато се обичат, и двамата се ползват от светлината на свещта. Разлюбят ли се, и двамата остават в тъмнина. Когато се обичат, между тях става правилна обмяна, вследствие на което някога момата е свещ, а момъкът – пламък; някога момъкът е свещ, а момата – пламък. Ако свещта и пламъкът не са на едно място, никаква светлина не може да има. Това е Божествен закон. Когато срещнете двама души, които се обичат, радвайте се, защото те могат да ви светят в тъмната нощ да намерите пътя си. Изчезне ли любовта между тях, и те, и вие ще объркате пътя си.\nДнес повечето хора говорят за своята изгубена любов, за разочарованията в любовта си. Това е любовта на изгасналите свещи. Оставете тази любов настрана и говорете за любовта на запалените свещи. Дето гори свещ, дето има светлина, там никога не се вършат престъпления. За любовта човек трябва да има свещено разбиране. Обаче, без да знае, какво нещо е любовта, без да я опитал, човек се произнася за нея. Любовта с думи не се изказва. Който може да стане свещ и да образува пламък, той има любов в себе си. Това значи, че Бог действува в него като светлина. За да се прояви Божията Любов, нужни са два полюса: единият полюс ще бъде свещ, а другият – пламък.\nСледователно, като ученици, вие трябва да се отнасяте със свещен трепет към любовта. За да дойдете до това свещено отнасяне към любовта, вие трябва да пречистите мисълта си от всички криви разбирания. Благодарение на вашите криви разбирания, любовта ту се явява, ту изчезва. Докато гледа чисто и свято на любовта, човек се ползва от нея. В който момент допусне нещо нечисто в мисълта си, любовта го напуща. Дето е любовта, там всичко цъфти и връзва. Който люби, както Бог люби, той е в състояние да възкреси умрелия. Той е в състояние да изправи всичките си погрешки. Който изправя грешките си, той има любов. Някой се оплаква, че му дотегнало да изправя грешките си. Той трябва да се радва, че има какво да изправя. Като изправи своите погрешки, ще му дадат задача, да изправи грешките на ближните си. Който не е изправил свойте погрешки, той не може да изправи грешките на другите. Следователно, докато не изправите своите погрешки, не се занимавайте с изправяне на чуждите.\nСъвременните хора се нуждаят от положителна наука. Положителна наука е тази, която открива на човека вътрешния смисъл на явленията в живота и природата. Запример, някой се оплаква, че на окото, на носа, или на ухото му излязла някаква пъпка. Понеже минава за учен, той казва, че тази пъпка се дължи на нечиста кръв. Това обяснение не е достатъчно. Той трябва да знае, защо пъпката е излязла на окото, а не на носа. Или, защо е излязла на носа, а не на ухото. Ако пъпката е излязла на окото, с това природата му обръща внимание да бъде изправен към истината; ако пъпката е на носа, той трябва да се научи да мисли право; ако е на ухото, да слуша добре, да бъде мъдър. Пъпката се мести от едно място на друго, движи се по целия организъм, докато човек научи урока си. Не научи ли урока си, природата го тръшка на леглото, и той започва да вика за помощ. Видите ли своя ближен в такова положение, притечете му се на помощ. Не чакайте да дойде друг някой да му помогне. Всеки от вас може да стане лекар, да помогне на един страдащ. Нека всеки опита силата си, да види, колко знае. В такива случаи, именно, той може да провери знанията си.\nЗащо идат болестите и изпитанията в живота? За да приложите търпението си. Ако търпението ви е слабо, ще го развивате. Мнозина се оплакват от ревматизъм. Ето една възможност да приложите търпението си и постепенно да се лекувате. Считайте, че ревматизмът ви е даден, като научна теза за разработване. Ще пъшкате, ще страдате, но ще пишете тезата си и ще благодарите, че имате възможност да оставите на света своя научен труд. Това значи, да има човек разположение на духа. Като болен и здрав, като сиромах и богат, като прост и учен, той трябва да има разположение на духа си. В каквото положение да се намира, човек трябва да е доволен.\nВсяко състояние, през което човек минава, е временно. Това е естествено положение на нещата. Превърне ли се в нещо постоянно, то е неестествено. Ако направите една малка погрешка, благодарете, че е малка. Ако направите голяма погрешка, благодарете, че чрез нея сте избягнали злото, което ви е дебнало. Като направите голяма погрешка, окръжаващите спират вниманието си върху тази погрешка и се стремят да не изпаднат в същото положение. В такъв случай вие трябва да благодарите, че по този начин сте избавили близките си от същата погрешка. Разумният свят всякога компенсира нещата. Той разпределя тежестите на живота върху всички хора: един ден ще тури една погрешка, т.е. една тежест върху гърба на едного; на другия ден – върху гърба на другиго и т.н. Тъй щото, благодарете, че природата ви е удостоила с известно внимание. Тя разчита на вашия гръб, на вашите сили, затова ви товари. Какъв лекар викат при сериозни болести? Най-видният и способен. Следователно, ако те сполети голямо зло, знай че ти си един от видните лекари, на когото е дадена задача да се справи с това зло. Казвате, че лесно се говори, но мъчно се правят нещата. Наистина, мъчно се правят някои неща, но могат да се направят.\nКаквото да говорите, хората обичат да слушат, но не обичат да ги морализират. Наистина, морализирането е най-тежкото забавление. Неприятно е цял ден да слушате: това не прави, онова не прави. Майката пипа в долапа, а детето не трябва да пипа. Защо? Да не счупи нещо. И майката може да счупи нещо. Майката гази в реката, а детето не трябва да гази. Защо? Да не се удави. И майката може да се удави. Майката слиза сама по стълбата, а детето само не трябва да слиза. Защо? Да не падне. И майката може да падне. Детето иска само да слезе от стълбата на втория етаж, но майката не позволява. Докато майката е около детето и внася страх и смущение в сърцето му, то може да падне. Остане ли само в къщата, детето може да слезе по стълбата, без да падне. Оставено само на себе си, то слиза внимателно, стъпало след стъпало. Като види запалена свещ, детето иска да я пипне. Ако майка му е при него и му забранява да пипа свещта, детето непременно ще тури пръста си и ще се изгори. Ако е само в стаята, ще разглежда свещта, ще я обикаля, но няма да тури пръста си в нея.\nСветът е пълен с разумни същества, които предпазват и децата, и възрастните от опасности. Не са само майката, бащата, братята и сестрите, които предпазват детето от опасностите в живота. Хиляди разумни същества изпълняват роля на пазители в света. Има едно разумно ръководство в света, в което всички хора трябва да се вслушват. Това разумно ръководство наричаме Божи Промисъл. Остави съдбата си в ръцете на Божия Промисъл. Щом не можеш да решиш една задача, кажи в себе си: Има Божи Промисъл в света. Той ще се погрижи за това, което не е в силите ми да направя. Това не значи, че не трябва да работите и да чакате всичко от Бога. Божият Промисъл се проявява чрез Божественото, което е във всеки човек. Обърнете се към Божественото в себе си, направете връзка с него, и задачата ви ще се реши по-лесно, отколкото с помощта на някоя външна сила.\nСега ви говоря за Божия Промисъл, но и без да говоря, вие ще го проверите по един начин; ако пък ви говоря, ще го проверите по друг начин. Светът е училище, в което всички сте поставени да учите. Светът е създаден, като разумен метод за възпитание и самовъзпитание на човечеството. Не се занимавайте с окръжаващите. Не желайте да бъдете като другите хора, нито те – като вас. Не мислете, че хората са по-добри, или по-лоши от вас. Ако са по-добри от вас, те знаят това; ако са по-лоши, пак го знаят. Дойдете ли до човека, поставете го на същото ниво, на което сте и вие. Не желайте да постигнете всичко изведнъж. Изучавайте се всеки ден, да видите, докъде сте достигнали и какво ви предстои да направите. Какво ще придобиете, ако знаете, къде има заровено злато в земята? Хората преди вас извадиха много злато от земята, но какво направиха с него? Вместо да го претопят, да го използват за своето облагородяване, да проникне в кръвта им, те го превърнаха в пушки и топове, с които днес се убиват едни други. Само онзи може да се ползва разумно от златото, който владее магическата пръчка. Достатъчно е да я завърти два-три пъти във въздуха, и златото ще излезе на повърхността на земята. Без да копае земята, той ще има злато в ръцете си и ще знае, как да го използва. Той не се нуждае от много злато. Днес има нужда от една златна монета – толкова му се дава. На другия ден има нужда от две златни монети – толкова изважда от земята. Това е една съблазнителна мисъл, но вярна. Тази мисъл е опитана и дава резултат, но за онзи, който е придобил изкуството на магическата пръчица.\nМислете сега върху двете основни положения от лекцията: закон и принцип. Законът и принципът са общи за всички, но приложението им в живота е различно. Всеки човек се движи, но дадена е свобода на човека да се движи по начин, какъвто той си е избрал. Всички хора мислят, но всеки човек мисли по свой специфичен начин. Всички хора чувствуват, но всеки чувствува по свой специфичен начин. Всички хора работят, но всеки работи по свой специфичен начин. Красотата на живота е в разнообразието, обаче, законът и принципът при всички условия са едни и същи.\n44. Лекция от Учителя, държана на 25 юни, 1930 г. София – Изгрев.\nСъвременното човечество страда от криви разбирания на външни общи положения. Говори се за закон, говори се за принцип. Но колцина от вас бихте определили какво разбирате под думата „закон“, под думата „принцип“? Принципът е общ за всички, законът е общ за всички, но приложение на закона не се прилага към всички. То е по отношение на условията, при които индивидът живее.\nЗакон има за движението. Всичко в света трябва да се движи, но не са заставени всички същества да се движат по един и същ начин. Всяко същество избира начина и модела да се движи. По един начин се движи човек, по друг начин се движат птиците, по друг начин се движи светлината, по друг начин се движат мислите. Мислите, и те се движат. Чувствата, и те се движат.\nСега казвате, разни постъпки. Специфичен начин има, всеки трябва да намери своя начин на действие, по кой начин да се движи. Казвате, така направил Господ света. Как го е направил? Какво разбирате под думите „така Господ направил света“? Общо е това. Както някой майстор седнал и го направил или както някоя жена седнала да опреде света. Те са общи понятия, идеята е смътна. Направил Господ света, разбираме разумното. Кое нещо е разумно направено? За малките и за разумните същества всичко е разумно направено. Всички трябва да се движат. Но мравята не може да се движи както човека. Една мравя не е такава, както един човек. Пък мравята няма да се движи и като млекопитающите. Едно млекопитающе няма да хвърка както птицата.\nИма една вътрешна свобода. Сега духовните хора искат всичко да подведат под един знаменател. Вие под един знаменател може да го подведете, но не и под един числител. Ако имате един знаменател и един числител, какво ще стане? Значи подвеждането под един знаменател какво значи? Принципът, който действа, е общ, но приложението е различно. Вие искате начин, по който вие прилагате, и те да прилагат. Значи по кой начин вие ходите тука? Даже и двама души между вас не ходят еднакво. Един ходи като гемия, друг удря петите, трети върви и се върти малко. Казвате, тъй иска. То употребява един закон. Който не разбира, казва това и онова. Който разбира, ще приведе този закон. Какво показва, ако той върви? Ще преведа. Някъде има противоречие, някъде съпоставяне. Та от неразбиране иде друго. Вие казвате: „Ние всичко знаем. Научихме какво казва Учителят.“ Толкоз сте научили, когато някой велик учител по музика преподава музика. Даже съвременните музиканти там, дето свършват, казват: „Научихме вече музиката.“ Научил няколко упражнения на първата позиция, но втора позиция? Но да мисли, че всичко е научил, ония преплитания на позициите. Като извадиш на сцената един съвременен музикант, ще видиш колко знае. Всеки един от вас казва, че знае да мисли, разбира, но като дойде в живота, се вижда, че не разбира.\nЗапример, вземете положението, че трябва да се ходи бос. Едни твърдят, че всички трябва да ходим боси. Казвам тогава, рибите, като нямат крака, как ходят, боси ли ходят? Какво се разбира по думата „босо ходене“? Има същества, които боси не ходят. Да ходиш бос, значи да дадеш време на краката да дишат въздух. Много хора страдат от възпаление по краката. Тогава се всмукват известни отрови. Краката са антени за земята. Следователно събират се известни енергии, които трябва да преминат. Те са предаване, предават. Ти натрупваш краката си с чорапи, с обуща, които мъчно предават тези енергии. И ще почувстваш едно неразположение може би след една година. Между природата и тебе няма правилна обмяна. Други казват, че всякога трябва да ходим боси. И това не е право. Всякога боси не може да ходим. Всеки ден в природата не може да бъде дванадесет часа. Дванадесет часа ден, после дванадесет часа почивка. Природата не търпи крайности.\nКазвате, хората трябва да бъдат праведни. Какво подразбирате, че хората трябва да бъдат праведни? Праведен ще бъдеш само когато не спиш. Като спиш, какъв ще бъдеш? Вечерно време в съня всички хора са престъпници. Праведен си, като си буден. Праведният често в съня си върши престъпления - кокошки крадеш, правиш неща нецензурни. Казва, той е много миролюбив човек. Казвам, виж в съня си какво прави. Сутрин, като стане, грехове разправя. Да го знае жена му, ако е женен, ще го изпъди навън. Казваш, откъде дойде този дявол, никак не съм го мислил. Двадесет години живееш чист и свят живот, една вечер дойде, казваш, каква е тази работа. Аз наричам това положение туна беда. Вървиш по пътя, гонят един крадец, ти приличаш на него. Полицията те преследва, нападне те, турят те в затвора. Каква ти е вината? Вината ти е, че ти приличаш на крадеца. Турят те в халат неповинен, неправедно страдаш. В съня някой път те хванат.\nСега, за прегрешенията в съня никога не съдят в будно състояние. Прегрешиш, бил си може би в затвора. Трябва ти просветно разбиране, свобода. Свободата седи, да имаш търпение. Аз наричам свободен човек, който има свои възгледи, не мисли да ги наложи. Ако нещо е вярно, то само по себе си се налага. Светлината е една необходимост за хората. Как е наложен въздухът, как е наложен хлябът? Налага се, водата и тя се налага. Като изгладнеят, дойдат някои при мене. Като имам хляб, дойдат някои, ще се слушат, имат нужда. След като вземат туй, което им е потребно, заминават си.\nНай-първо ще се научите да бъдете свободни във вашите възгледи, да направите един малък опит.\nЗапример каква е разликата между страха и обичта? Те са неща, които се изключват. Противоположни са. Дойде страхът, даже приятели да имаш. Кога се е родил страхът? С идването на закона дошъл страхът заедно. Когато влязъл законът в света, дошъл и страхът. Страхът е една мярка да предпази закона. Дето има страх, има закон. Щом някой се е страхувал, външната страна ще дойде. Има външна страна на закона. Механическият закон ограничава.\nПървото нещо. Трябва ви свобода. Сега имаме един процес да се освободите от всички ония криви схващания на закона. Да кажем, имате правило, когато някое дете се роди, повиват го, повои турят. Когато израсте малкото дете, майка му да му тури пелени. Даже някои носите една емблема на майка си сега. Едно коланче е повой. Като връзваш обущата си, то е повой. Като връзваш връзката си, то е повой. После панделките около ръката, и то е повой. Панделката е така вързана, че побоят виси, отпред-отзад - с повои. Свободен е този повой.\nСега вас ви трябва широчина на душата. Не че душата не е широка. Широчина на възгледите ви трябва. Нека някой от вас да направи една погрешка, да се види каква широчина имате, когато някой човек съгреши. Тогава се познава широчината на възгледите. Ако приемеш някого свободно, то е широчина на сърцето. Българите са били много широки. Като дойде някое турско заптие, стража, той седи вкъщи, пък българинът му развежда коня вън.\nПитам, това широчина на душата ли е? Половин час ще му развежда коня. От широчина ли го прави? Не. Има страх от закона. Ако вие се поставите на изпит, тогава ще се покаже, доде сте достигнали. Изпитът е мярка да покажем, доде е достигнал човек до разбирането на Божията любов. Тогава, ако някой попита вашето разбиране за любовта какво е, едното от качествата на любовта е всеопрощението. Тя прощава, не се занимава. Ако човек гледа от гледището на любовта, той изключва греха. Грехът е една кал, едно вещество кално. Тя не е толкоз изобилна, че да може да опетни целия космос. Временно може да опетни човека. Някоя паница, някъде някоя река, някой бряг може да се опетни. Ако ти вярваш в греха, той ще те опетни. Ако не вярваш, няма да те опетни. Щом повярваш, че си откраднал, може да се опетниш. Щом повярваш, че си казал нещо лошо, може да се опетниш.\nСега е въпросът, как се е родил грехът. Грехът не може да се ражда. Как се е явил? Грехът не може да се прави. Не може да го направиш греха. Казва, той направил един грях. Да кажем, най-големият грях на земята, човек може да убие някого. Защо може да го убие? Виждаме, поводът може да е много малък. В Библията дават повод. Двама братя излизат да принасят жертвоприношение. Отиват двамата да служат на Бога. Казва там Писанието, че на единия димът отивал нагоре отвесно, а пък димът на другия се разтилал. Следователно, понеже неговият дим не отивал нагоре, взел цепеницата и убил брата си. Как тъй неговият дим да не отиде нагоре. Някой ще разправя, ще разправя и след като разправя, нищо не е разправил, неразбрана работа е. Има много неразбрани работи. Оставете ги, не ги правете. По-лесно е ново да направиш, отколкото старо да поправиш.\nСега може да питате как се е родил грехът в света. Питате как се е родило доброто. Ние, съвременните хора, искаме да знаем как да премахнем злото.\nЗлото не може да се премахне. Да искаш да премахнеш злото, то е все таки ония хора, които искат да ядат, да кажат, че не искат да ядат с лъжица. Казва, какво правим? Не може да не яде. Ще носиш последствията. Грехът е последствие на живота. Щом живееш, непременно ще грешиш. Ще остане един излишък, който е грешен. В тебе ще се появи користолюбиво чувство. Само може да чувствате опетняване. Каквато и да е мисъл, която не е съобразна с великия закон, ще те опетни. Считай, че туй е в реда на нещата.\nИма неизбежни погрешки в живота. Ще гледаш по възможност да ядеш по-малко. Ще ядеш по-малко, за да бъде грехът по-малко. Защото, ако ядеш повече, и грехът ще бъде повече. Влезте в другото положение. Ако влезете в гостилницата, ядеш много, нямаш много да платиш, гостилничарят не е доволен. Ако ядеш малко, ще платиш, гостилничарят е доволен от тебе.\nСега това са общи положения, дето всеки може да говори. Но трябва да превеждате вашите постъпки. Ти мислиш, неразположен си. Какво разбирате под думата „неразположение“? Защо да нямаш разположение? Слънцето горе е разположено. Звездите горе са разположени. Небето е разположено. Всички добри хора по света са разположени. Ти седиш, неразположен си. Целият свят е разположен, ти седиш неразположен. Казваш: „Не знаеш ли, че аз съм неразположен?“ Защо ти да не си разположен? Кажете ми сега. Аз не искам да ми обяснявате как е влязъл грехът във вас. Аз искам да ми обясните как е влязло туй чувство във вас. Него ми обяснете. Онези са философски работи, изводи. Как дойде неразположението във вас? Може да гадаете. В онзи ден я има вода, я няма. В механиката, ако дойдете до ония тънките механически изобретения, ако направите едно малко опущение, ще видите, че този механизъм не върви. Който разбира, като врътне, всичките колелета тръгнат. Щом знаете какво нещо е неразположението, може да го хванете с вашите щипци, ще го намерите, ще го напипате, ще го хванете с вашите щипци. Веднага всичко е наред.\nСега нали съм ви привеждал онзи пример за въшките. Колко от тия въшки във вас не са извадени? Казвате, зная го този пример. Колко въшки има, които стоят? Едно неразположение, едно съмнение, едно недоверие на завист вътре. Това са все такива външни недъзи, които трябва да се изгладят от характера, за да може човек да стане силен. Силният човек може всякога да отстрани от себе си отрицателните сили. Отвън трябва да дойде като едно съпротивление. Вървиш по пътя, някой апаш, който може да обере джоба, бърка два пъти, три пъти, нищо няма. Какво ще каже сега? Защо е бъркал в джоба ти? Той те е изненадвал, той психически те е наблюдавал, ти си се захласнал някъде, той бърка, извади. Ако твоят ум беше буден, да мислиш, той никак не би бъркал. Вие дръжте ума си буден. Апашът е цял психолог. Като погледне, знае кой е захласнат. Сега често говорите за дявола. Че дяволът често създава едно смущение. След туй бърка в джоба ви, извади кесията и си замине. Вие, да кажем, имате разположение, много хубаво разположение, в третото небе сте. Обаче той направи така, захласнете се нещо, извади ви кесията. Като се върнете, щастието, всичко туй задигнато. Казвате: „Загубих своето настроение.“\nКазвам, на първо време трябва самообладание. Значи будно съзнание трябва. Защото, ако не си буден, каквото носиш, в джоба пари може да имаш, ще хвръкнат, ще заминат. Онази твоя трезва мисъл не може да отлети някъде. Твоето поетическо настроение може да изчезне. Ако си ясновидец, ясновидството може да изчезне. Ако си силен, силата ти може да изчезне. Ти ще останеш такъв, какъвто си бил първоначално. В туй буйното съзнание човек трябва да знае какво нещо е законът. Има един закон предохранителен. Това, което хората наричат права мисъл. Ще влезеш в закона на правата мисъл. Като влезеш в някоя гара в Америка, за да не те оберат, ще предадеш скъпоценностите. Казвате: „Научихме го това.“ Научихте го, но казвате: „Това ми задигнаха, онова ми задигнаха.“ Казвам, защо не го турят в касата?\nКазвам, в школата има известни положения. Когато някой настъпва, друг трябва да отстъпи. Когато двама настъпват, какво ще бъде? Сега казва, той настъпва. Но законът действа. Може да има настъпване в твоите мисли, може да има настъпване в твоите чувства. Сега, когато отвън има настъпване, лесно е да говорим, няма да отстъпваме. Право е. Но когато има настъпване в самия тебе, когато дойде тази карма, как ще разрешим въпроса, какво трябва да правим? Ще отстъпваш. Тогава дойде настъпването.\nХристос казва на едно място: „Не противи се злому.“ Ще отстъпиш, понеже кармата е отвън. Ако не отстъпиш, ти ще изгубиш. Ако отстъпиш, ти ще спечелиш. Как така? Отстъпи по всичките правила. Как? Хиляди хора са против тебе въоръжени, какво ще направиш сега? Тебе те държат в обсадно положение. Казва: „Най-после ще се самоубия.“ Хубаво, но със самоубийство не се разрешава въпросът. След като се самоубиеш, тези, които са те обсадили, има друга засада. Оттук бягаш, но има засада в другия свят. След като се самоубиеш, като те хванат и хайде, парче по парче в обществената безопасност. Не се разрешава въпросът. Казва, отхвърлям. С отхвърляне работа не става. Махни го. С махане не става тази работа.\nИма закон. Ще поставите една мисъл спрямо друга. Трябва да разбираш закона на хармонията, да съпоставяш нещата. Сутрин, като станете, изпейте една песен. Всичкото ви неразположение ще мине. Не знаете как да вземате основния тон на музиката. Ако вземеш този основен тон, изпееш, неразположението си отива. Ако не вземеш основния тон, .туй разположение не си заминава, остава. Щом като престанеш, веднага дойде неразположението. Да кажем, имаш известна болка, ревматизъм, подуто е коляното. Пей му, да привлечеш вниманието му. Ако започнеш да пееш, ти може да го извадиш навън. Ревматизъм има не само в коляното. Ревматизъм има в сърцето, в мисълта, ревматизъм има във волята. Като се освободи човек от ония ревматични състояния.\nПотребно е вяра. Щом като станеш сутрин, косата ти настръхнала. Вземи вода, намокри си косата, вчеши се хубаво, намокри си косата, измий се хубаво, измий си краката, поседи. Ако си неразположен духом, изчисти си ноктите, има малко кал, изчисти я. Изчисти гурелите на окото, вземи огледалото, погледай се. Изглади косите си, да залегнат. После гледай. Погледът може да е размътен малко, устата ти може да е изкривена. Намести ги. Може устата да е изкривена, някой път може да е наляво, надясно. Ако си мъж, изглади хубаво мустаците си, няма да ги въртиш. Ако си жена, пусни си косата надолу, няма да я въртиш тъй, като змия.\nИзяснявам едно положение. Както са тия кокове навъртени като смокове, които са навъртени. В дадения случай сутрин ще ги разплетеш. Щом си неразположен духом, развърти си кока. Ако мъжът е неразположен, да не носи шапка. Може да си неразположен, извади обущата си, измий си краката. Може да си неразположен - турил си някаква тежка дреха или може да имаш две фанели. Извади едната фанела, остани по една риза. Турил си толкова дрехи, че не може да дишаш свободно. Извади, остани по една риза. Ако измениш състоянието си, ти си дошъл до едно вътрешно самовъзпитание. Тъй че човек трябва да се научи да се облича. Не знае колко дрехи да тури отгоре си. То е цяло изкуство, благословение. Имаш хубави обуща. Ти като станеш, гледай кожата каква е. Ще оставите. Голямо изкуство е врачуването, гадаенето. То е наука.\nНа някого вените потънали, има неразположение. Щом имаш неразположение, страхливости, вените са потънали. Значи има нещо във вашето кръвообращение неправилно. Седни тогава, започни да дишаш, чист въздух ти трябва на тебе. Започни с чист въздух, възстанови най-първо кръвообращението. Щом кръвта по повърхността на тялото не се разпространява, имаме песимистично състояние. Ако това стане навик, по това състояние може да се явят много болезнени състояния.\nНай-първо гледайте да подобрите кръвообращението. За да се подобри кръвообращението, вие ще освободите мисълта. Понеже свободната мисъл подобрява кръвообращението. Несвободните мисли вкарват кръвта навътре. Болезнена кръв имаш. Щом имаш венозна кръв, ще дойде песимизмът. Показва, че имаш известни дългове, които трябва да изхвърлиш. Песимизмът всякога показва, че има нещо в ума ти, в сърцето ти, в човешкия организъм, което трябва да се изхвърли. Всички трябва да се научите да дишате много правилно. Станеш, направи една екскурзия. После ще потичаш малко, да видиш как се запъхтяваш. Ако бягаш пет минути и се запъхтиш или като си бягал половин час, да се запъхтиш, то е нормално състояние.\nТа казвам, за да се възстановят в нас ония красивите, хубавите мисли, трябва по някой път да си послужим с тия упражнения. Онзи, който разбира закона, може и без физически упражнения да си послужи, но там се изисква грамадна сила. По-скъпи са методите, ако не правим физически упражнения. Аз, без да мърдам моята ръка, мога да развия мускулите на ръката си, да вдигам най-малко петдесет-шестдесет килограма тежест, без да мърдам ръката си. То е метод. Умствено трябва ден след ден най-малко по един час да правя мислено упражнения. Мислено да пращам тия токове в ръцете. Тия, които употребяват този метод. Ти не може да се спреш на тези методи. Ще дойдеш до методите, които природата е внесла. Ти трябва да дишаш и твоят метод трябва да се съобразява с общите принципи на движение, които съществуват в природата. Ти няма да спреш главното движение, което съществува. Една обща мисъл прониква, проявява се в природата. Ти никога не се опитвай да я коригираш.\nВие питате защо е влязъл грехът в света. Аз ви съветвам да не питате никога защо влязъл грехът в света. Защо е доброто и защо е злото? То представя един философски въпрос, една философска задача за бъдеще. Като дойдеш до злото, остави този въпрос. Ти изведнъж се захванеш, казваш, злото. Ти предизвикваш всичките зли сили на природата. Ти не си свободен. Не ги бутай. Ти, като минаваш, поздрави и върви по пътя. Ти вземаш и хвърляш един камък. Ако ти хвърлиш един камък, те ще хвърлят хиляди подир тебе. Сега вие се спрете и казвате: „Да го няма това зло в света.“ Не туряйте тази мисъл в душата си. Остави света настрана. В себе си може да не приемеш злото. Злото седи вън от тебе. Тури една свобода, като дойде този въпрос. Кажи: „Това е Божия работа.“ Ако има един, който знае злото, Господ го знае. Ако има един, който знае злото и доброто, Господ ги знае. Други може да предполагат тази причина, онази причина. Даже някои може да възразят, че Каин роди злото. Ти беше ли там при двамата братя, когато принесоха жертва? Казвам, кой беше? Мойсей беше ли там? Знае го той отнякъде. Един разказ е. Ти трябва да разгледаш този разказ.\nКакво означава този кръг? Движение. Ако това е проточване, как ще обясните тия анормалности, които се явяват. Мъчно е да се докажат нещата някому.\nКазваш, еди-кой си обича някого. Той се е влюбил. Вие досега били ли сте влюбен човек? В какво седят влюбените хора? Виждали ли сте влюбени хора? Онези, които сте влюбени, сега разсъждавайте. Това не е разсъждение, това са повърхностни разсъждения. Ако е за обикновени работи, може да философствате. Казвате, ходят рамо до рамо. Че два вола, като ходят рамо до рамо, обичат ли се? Два вола, които са турени рамо до рамо, влюбени ли са? Рамо до рамо, на един ум са. Лицето държат един до друг. Хванали се под ручка. Кой вълк не е хващал овцата под ручка?\nКакво нещо е влюбването? По какво се отличава влюбеният? Той се отличава по това, че своята възлюблена я турил, като светилник я турил на главата си. Като я носи, само за светилника мисли. Ходи и целия ден мисли за нея. Като мисли, момата все гори. Момата е свещта, момъкът е пламъкът. Като се съберат двамата - той е пламъкът, тя е свещта, и започват да горят. Щом момъкът разлюби момата, свещта изгасне, пламъкът изчезне. Съединят се двамата, свещта започва да гори. Горение има там. Престане любовта, няма пламък, свещта е там. Момъкът е пламъкът, който излиза, горение има. Свещ има, пламък има. Този пламък трябва да гори. Момата представя свещта. И обратното може да е. Някъде момата е пламъкът, момъкът е свещта.\nКазвам, ако свещта и пламъкът не се съберат на едно място, не може да има проявление. То е вътрешният Божествен закон. Когато се прояви любовта, в единия се проявява по един начин, в другия - по друг начин. Вземете двама хора, които се обичат. Застанете, както при онова свещенодействие. Бог действа. Вглъбете се, влезте в любовта. Вие започвате да се подгагалствате, казвате: „Тия младите, тия глупавите.“ Бог ги е съединил в едно. Ако има любов, това е свещта, която гори. Тия хора, които се обичат, през тъмната нощ може да ти светят по пътя. Ако престанат да се обичат, ти ще загазиш някъде.\nВъв вас няма свещено разбиране за любовта. Ако той се е влюбил в жената на ближния, ако той се е влюбил - хората говорят за любовта на изгасените свещи. Оставете любовта на запалените свещи. Там, дето има запалена свещ, там никога престъпление не може да има. Казвам, трябва да имате туй свещеното разбиране. Казва: „Аз зная какво нещо е любовта.“ Любовта не се изказва. Ако ти може да станеш пламък и ако ти може да станеш свещ, ти имаш любовта. Значи, ако Бог може да действа в тебе като пламък и като свещ, ти имаш любовта. В дадения случай трябват двама души, за да се прояви Божията любов.\nКазвам, трябва да имате свещено разбиране за любовта. Най-първо трябва да се пречисти мисълта за любовта. Всичките еротични работи се дължат на съвсем други причини. Ще очистите любовта. Трябва да се филтрира животът, за да имате чиста вода. Това не показва, че във вас любовта не действа. Тя ще дойде един ден. Любовта изчезва. Защо? Защото нямате разбиране. Тогава, докато човек има разбиране за любовта, има туй свещено чувство, любовта ще дойде. В момента, в който се поколебае, туй чувство изчезва. Може да се поставиш отвън, може да даваш писма - то е празна работа. То са залъгалки отвън. Когато любовта действа, тя ражда всичките неща от себе си. Сега в света са се явили тия украшения, дрънкулки. Когато любовта се изгуби, убиват някого, после плащат обезщетение. Хубаво, след като се даде обезщетението, животът връща ли се? Не, не се връща. Онзи, който люби, може да възстанови живота. Любещият е силен като Бога, изправя всички погрешки. Онзи, който не може да изправи погрешките, той няма никаква любов.\nЗатова казвам, ако не може да изправиш своите погрешки, нямаш любов. Изправянето на погрешките показва, че законът на любовта действа в тебе. Вече имаш мощна сила. Казва: „Дотегна ми да изправям погрешките.“ Радвай се, че има какво да изправяш. По-хубаво нещо няма. Защото, ако си изправил своите погрешки, ще те турят да изправиш погрешките на другите. Онзи, който не е изправил своите погрешки, не може да изправи и погрешките на другите. Не се заемайте да изправяте погрешките на другите, докато не изправите вашите. Дотогава, докато във вас няма никакви погрешки, вие може да изправяте и чуждите погрешки. Не се заемайте да изправяте хорските погрешки.\nСега малките деца, майка му като му даде един орех, то ще обиколи цялата махала. Някое дете вземе му ореха и го изяде. То се върне с ред сълзи. Защо, като имаш един орех, ще идеш да разправяш на другите. Туй дете трябваше да вземе от майка си цяла торба с орехи, че като тръгне, когото срещне, да раздава от орехите. Не да показва своя орех. Както то взема, така да има желание да даде и на другите, които нямат. Туй трябва да бъде желанието. Не да ходи да показва своите орехи. Какви са резултатите.\nНа вас наука ви трябва. Станеш сутрин, едното око е отворено, другото е затворено. Казваш, ухапал ме паяк. Ако едното око е отворено, ще виждаш. Лявото или дясното е отворено? Често ви излиза ечемик на окото, точно на клепача - на горния или на долния. Защо именно излезе на клепача? Природата иска да ти обърне внимание на известен дефект, понеже, ако не го изправиш, ще го тури на носа. Тогава трябва да мислиш. Щом не го изправиш, ще го тури на ухото или отзад някъде. Казваш, и това не е. Най-първо ще го тури на жлезите. И от това не вземаш внимание. След туй слиза на коленете. После ще те хване за гръбнака. Щом не слушаш, ще гледаш, един ден обтегнал си се на корема, почваш да викаш олеле-мале, олеле-мале. Казвате, който прави, има да му мисли.\nТогава онези от вас, които са осведомени с туй изкуство, тук има един страдущ брат, целия ден той ходи, помогнете му сега. Вие мязате, знаеш на какво? Вие сте богати хора, които, като рекат да дадат, казват, да се помолим Господ да даде, ние не даваме. Един от вас може да стане лекар, да го излекува. Толкоз философствате, казвате, че всичко можете, покажете се. Аз бих се зарадвал. Ха да видим един от вас, който е най-силен, идната седмица да го направи. На него ще турим 7. Той ще бъде най-способният. Нека да го направи. Аз ще го зная, като дойда идната седмица, че той го е направил. Ще видя идната седмица дали има способни ученици. Ако се махне болката, способни сте. Ако не се махне, не сте способни.\nСега трябва да научите закона на търпението. Някой път една теза да се напише за една седмица не може. Цяла седмица нищо не значи някой път. То е една задача. Този е от способните ученици, който може да премахне ревматизма. То е една теза. Но една теза за един ден не може да се направи. От колко страници може да бъде една теза? До коя страница си дошъл? Може да напишеш сто, сто и петдесет, двеста страници.\nАз бих желал най-първо да имате разположение на духа. Знаеш какво значи разположение на духа? Човек, каквото положение и да заема в даден случай, да е доволен от себе си. Ако седи на стола, да е доволен от стола. Ако седи на земята, да е доволен от земята. Ако ходи бос, да е доволен, че ходи бос. Ако е облечен хубаво, да е доволен, че е облечен хубаво. Ако дрехите му са скъсани, да е доволен, че дрехите му са скъсани. Във всеки един момент да е доволен, понеже то е временно състояние и да е доволен от туй състояние. Туй състояние няма да бъде постоянно. Щом е постоянно, то е неестествено. Та да имате хубави и красиви мисли.\nАко направите една погрешка, облечете се със скъсани дрехи. Изчисти ги хубаво. Като ги съблечеш, окачи ги някъде, да имаш разположение на духа. Направите някоя погрешка. Благодарете на Бога, че малка погрешка сте направили. Кажи: „Господи, благодаря, че малка погрешка направих.“ Голяма погрешка направиш, благодари, че голяма погрешка си направил. Понеже ти, като си направил тази голямата погрешка, ти си избягнал злото. И сега всички са съсредоточили вниманието към тебе. Ти си избавил другите от погрешка. Ти като направиш погрешка, другите си избавил. Един като направи една погрешка, другите няма да направят.\nБлагодарете на Бога, за да се смени туй състояние. Ако светът е разумен, а той е разумен, значи този разумният свят всякога ще тури известна малка погрешка на гърба на някого да я носи. Като се умори, ще снеме този багаж, ще го тури на друг. Благодари, че е турил такъв багаж, колкото може да носиш. Значи удостоен си. Щом се спреш и кажеш: „Аз ли съм, на мене ли трябва да се дадат тия страдания.“ Радвайте се, че вие се удостоихте с вниманието. Защото, когато дойде една болест, обикновени ли лекари викат? Ще викат някой професор. За лошите болести викат най-видните лекари. Ако тебе едно голямо зло те е сполетяло, ти си виден лекар. То са ред разсъждения. Лесно се говори, но мъчно се прави. Но може да се прави.\nАз не искам да се спирам да морализирам. Аз не обичам морализирането. Морализирането е най-тежкото забавление. Да не правиш това, да не правиш онова. То са правила. Майката бара в кратуната. Детето да не бара. Нека бара и детето. Майката гази в реката. Детето да не гази. Нека гази и детето. Детето може да се удави. Може да се удави и майката. Детето може да сгреши. И майката може да сгреши. Аз съм забелязал, децата са много пъти по-умни от майките. Майката остави детето горе на втория етаж. Ако майката му казва „внимавай“, туй дете може да падне, да се търкули. Ако майката я няма, то дойде до стълбата, най-първо огледа, тури си крака внимателно. Стълба по стълба, слезе долу. Ако майката е там, може да се търкули няколко пъти. Ако я няма майката, няма да падне. Като е там, тя размъща ума му. Ако дойде до някое опасно място, ако дойде до запалената свещ и майката е там, непременно ще си тури пръста на свещта. Ако майката я няма, има други разумни същества, които пазят душата на това дете.\nРъководство има в природата. Не е само майката единственият пазител на детето. Не е само бащата, сестрите, братята. Има хиляди пазители. Ако ние се оставим да наблюдаваме този закон, оставете душата си свободна на Божия промисъл. Като не можеш да разрешиш въпроса, кажи: има един общ промисъл в света. Остави нещата да бъдат разрешени. Но не разбирайте, че Господ ще остави своята работа, да се занимава с тебе. Божественото е в тебе. Съедини се с него, и ще разрешиш по-лесно, отколкото ако отвън вие си помагате. Казвам, туй ви го казвам. Но и без да ви го казвам, ще го научите. Сега като ви казвам, вие ще го научите по един начин. Като не ви го казвам, ще го научите по друг начин.\nУчилище е светът. Ако Бог ви е поставил в училището, то е разумен метод за самовъзпитание. Всички трябва да го прилагате. Не се занимавайте с окръжаващите. Не искайте да бъдете като хората. Вие мислите, че другите хора са по-лоши от вас. Поставете хората на същото ниво, както и вие. Ако те са подобри, оставете те да го знаят. Коя свещ осветява по-голяма площ? Този е праведен, онзи не е праведен. Има един практически метод за наблюдение, един практически метод за разрешение, доде сте достигнали.\nВие бързате някой път да добием познание. Ако сега имахте познание, ако знаехте всичките богатства, какво щяхте да направите? Знаете всичките богатства къде са. Благодарете, че не ги знаете. Ако ги знаехте, не щяхте да оправите света. Хората, които извадиха толкоз тренове злато от земята, какво добро допринесоха в света? Пушки, топове направиха. Те внесоха злото на земята. Туй злато трябва да се разтопи, да влезе вътре в кръвта. Ако ти със своята магическа тояжка, ако я посочиш, и излезе златото. Ще направиш няколко кръга с магическата тояжка, и веднага златото излезе на повърхността с най-малките разноски. Сега го копаят, после в пещ го турят. И той е хубав метод. Трябва му само една златна монета. Нему не трябват хиляди, една монета за гостилничаря. Трябва му билет за Лондон да иде или в Париж да иде. Навсякъде може да иде. Той ще има по една-две английски лири. Виждате, то е забавление. Тази е само измамлива мисъл. Момата се облича в хубави дрешки, но работата не става тъй. Аз обличам идеята с много красива премяна, малко кокетна е. Аз, ако имам една тояжка, ако ти нямаш обуща, махна с тояжката - обущата дойдат. Нямаш шапка, махнеш с тояжката - шапката дойде.\nСега какво беше първото положение? Какви бяха първите две положения? Принцип и закон. Принципът и законът имат приложение към всички, но начинът на приложението е различен. Законът има специфична свобода за всеки човек. Всички хора се движат, но по един и същ начин не се движат. Всеки човек може да се движи, но начинът по свобода ще си го избере. Всичките хора трябва да мислят, но еднакво не трябва да мислят. Всеки да си избере специфичен начин на мислене. Той е свободен да мени начина. В туй седи красотата на живота. В мислите, в постъпките, в движенията. Във всичко има разнообразие, но законът при всичките условия остава един и същ. И принципът остава един и същ.\n„Божията любов носи пълния живот.“\nЧетиридесет и четвърта лекция\n25 юни 1930 г., сряда, 5 часа


Легендарните „Бийтълс“ ...пуснаха нов клип (ВИДЕО) - Любопитно - DarikNews.bg\nЛегендарните „Бийтълс“ ...пуснаха нов клип (ВИДЕО)\n4 ноември 2018 10:07\nЛегендарната британска рок група "Бийтълс" записа клип. Видеото към песента "Glass Onion" вече се появи в YouTube.\nПесента е включена в деветия студиен албум на групата, известен като "Белия албум", чиято премиера се състоя през 1968 г. Юбилейното преиздаване на музикалната колекция ще бъде пуснато на 9 ноември, предаде 24СМИ.\nПреиздават Белия албум на „Бийтълс“ по повод 50-годишнината му\nКлипът съдържа колажи от малко известни снимки на членовете на групата и анимирани елементи. В създаването му участват бившият член на "ливърпулската четворка" Пол Макартни и английският художник Ричард Хамилтън.\nПо време на работата по албума през 1968 г. са възникнали множество конфликти. Като правило по него са работили главно Джон Ленън и неговата съпруга Йоко Оно. В резултат на това барабанистът Ринго Стар напуска групата, а по-късно от работата по записите са отстранени и звукоинженерът Джеф Емерик и продуцентът Джордж Мартин.\nПродадоха копие на "Белия албум", собственост на Ринго Стар, за 790 000 долара\n111 000 долара за плоча с демо запис на "Бийтълс"\nмузика Бийтълс Джон Ленън Пол Макартни


Решението за покупка на дизайнерски радиатори почти винаги е с мотив, дори и нуждите на купувачите да са съвсем различни. Пазарът за дизайнерски радиатори в този момент е достатъчно напреднал, затова вие ще успеете в много магазини да намерите вашите така нужни дизайнерски радиатори. Огромното пазарно разнообразие без съмнение се определя от голямото търсене на дизайнерски радиатори. Всеки път когато търсите дизайнерски радиатори, поинтересувайте се от доволните ползватели, тъй като те са ясен знак за качество.\nЦените на собствените ни дизайнерски радиатори са точни за вас\nДоброто производство и големят срок за използване на разпространяваните от нас дизайнерски радиатори гарантирано отговарят на средствата, които изразходвате за тях. Това, което безспорно трябва да имате предвид, е че не търговията формира пазарните стойности днес, макар голям брой предприемачи да залагат именно на тази основа. Препоръчваме ви икономично решение, което е вашето най-добро решение при пазаруването на дизайнерски радиатори.\nЛесно и бързо откриване на нужните дизайнерски радиатори\nСтремежът към подобрение, изпипването на всеки детайл и високото качество са сред основните потребителски критерии за най-ползваните дизайнерски радиатори. Нашият онлайн маркет е един модерен способ да се сдобиете с търсените от вас дизайнерски радиатори. Ние запазваме отговорност както пред нивото на нашите дизайнерски радиатори, така и към хората, които вземат решението да заложат на нас.\nВсичките ни дизайнерски радиатори са специфични и необикновени\nСлед като всеки купувач е специален, то всеки потребител избира характерни услуги, които да паснат на техните потребности. Нашите сдружения от специалисти неспирно проучват модерните тенденции, за да може целият асортимент от дизайнерски радиатори, които предоставяме, да са подходящи спрямо обратите в нашия бизнес и в нуждите на доверилите се на нас потребители. Да открият по-доброто за себе си представлява план, присъщ на нарастващ брой купувачи.\nСпрете се на нашите дизайнерски радиатори, които се развиват в унисон с вашите нужди и предпочитания\nТова, че сме съвременни е родено от множество усилия, реализирани с тази наша фиксирана цел – да запазим отношението на купувачите си към предлаганите от нас дизайнерски радиатори и да удовлетворяваме всички техни искания. В нашия магазин полагаме много труд, докато произвеждаме и поднасяме дизайнерски радиатори на пазара, да сме разпознаваеми и уникални. За магазина ни продължава да бъде основно да пазим нивото, което пазаруващите при нас потребители забелязват и търсят при нас, за да се движим в крак с нововъведенията и актуализациите, които настоящето ни налага.\nРазпространяваните от нас дизайнерски радиатори са пригодени за всяка ситуация, в която чувствате необходимост от тези артикули. Ние ви осигуряваме добри артикули, безукорно отношение и перфектно качество. Ключовото от качествата на нашия екип се крие в точното поведение към всеки клиент. В нашата работна сфера увеличаващ се брой производители и продавачи неглижират качественото производство заради цената например, но в нашия екип сме установили умерения баланс.\nЖелаете разнообразни дизайнерски радиатори – изберете нас\nЗа нас е от изключителна важност купувачите ни да бъдат удовлетворени. Нашият бизнес се разполага върху изискванията на нашите купувачи и колкото повече те се увеличават, толкова по-голяма база от дизайнерски радиатори ние създаваме.\nИзберете нашите дизайнерски радиатори, защото те са създадени специално за вас\nФокусирани сме върху това, да помогнем живота на клиентите ни да стане по-щастлив, по-ценен и по-качествен. Нашите клиенти са нашата гордост, защото те са тези, които използват всички артикули, които предлагаме. Като работим в името на своите клиенти като приоритет, в нашата фирма имаме информация точно върху какво да работим. За нашия магазин би било огромно удоволствие да бъдете клиент на продаваните от нас дизайнерски радиатори и най-вече – да останете доволни от артикулите.\nНашите дизайнерски радиатори ще грабнат вниманието ви\nОнова, с което бихме желали да заявим позициите си на пазара, е специфичността на всеки един от нашите дизайнерски радиатори. Всичките ни дизайнерски радиатори впечатляват, забелязват се. всички наши дизайнерски радиатори се набиват на очи и не им е нужна широка реклама.\nВсички наши дизайнерски радиатори в унисон с промените на пазара\nПреди няколко години пазараът беше на такъв етап, че желаните дизайнерски радиатори в различно отношение доста трудно можеха да бъдат открити и закупени. Сега вие бихте могли да откриете предпочитаните от вас дизайнерски радиатори в точния ценови клас, които отговарят на вашите възможности, потребности и желания. Съвремието ни ни мотивира непрестанно да търсим още по-нови възможности за надграждане всеки един от нашите дизайнерски радиатори, за иновирането им – именно затова избирайки да заложите на нас, вие влагате в съвременното, напредничавото или иначе казано – най-доброто.\nИзвършете внимателен и ефективен избор. Ние ви даваме качество, много добри цени и образцово ниво на работа. В заключение бихме желали да дадем израз на нашата признателност на всеки потребител, който е заложил на нас. Купувачите са нашият главен двигател и развиват амбицията ни за напредване и подобрение. Ще стискаме палци да дойдете при нас, за да изпробваме заедно щастието да се сдобиеш дизайнерски радиатори от най-висок клас.


Барселона трябва да плати на Ливърпул 5 млн. евро - BET-BG.com\nБарселона трябва да плати на Ливърпул 5 млн. евро\nБарселона трябва да плати на Ливърпул 5 млн. евро като част от бонусите покрай трансфера на Филипе Коутиньо. През изминалата зима бразилският национал се озова на “Камп Ноу” срещу 120 млн. евро, а други 40 млн. са залегнали като клаузи. Едно от условията гласи, че мърсисайдци трябва да получат\n5 млн. евро, когато Коутиньо запише 25 участия в официални двубои на “лос кулес”. Бройката беше достигната преди седмица в мача срещу Валядолид. Досега Коутиньо е бил на терена в 20 срещи за първенство, в 4 за Купата на Испания и в един за Суперкупата на страната.\nДруги 10 млн. евро Барселона ще трябва да преведе при класиране на тима за участие в Шампионската лига в някой от следващите пет сезона, ако, разбира се, Коутиньо все още е в състава.\n« Пари Сен Жермен изненадващо подписа с нападателя Ерик Максим Чупо-Мотинг » Ливърпул стигна до трудна победа с 2:1 при гостуването си на Лестър


Книги Закупилите "Лечебната система на Неслузообразуващата диета - научен метод за оздравяване ...\nКниги от Лора Лазар\nКниги от Мария Романова\nЗакупилите "Лечебната система на Неслузообразуващата диета - научен метод за оздравяване чрез правилно хранене" купуват и\nИзбери Atea Books Gnezdoto SBB Media Skyprint Аратрон Асеневци Бард Вдъхновения Виделина Еуниката Жануа Здраве и щастие Изток - Запад Кибеа Колибри Колхида Милениум Монт Нова епоха - Юнивърс Паритет Полимона Распер Розова зора - Тракия Световна библиотека Сиела Сините птици Скорпио СофтПрес Ти бъди промяната Труд Хелиопол Хермес Хомо футурус Шри Чинмой\nРеволюционен метод за спиране на хроничната болка. ... Това е революционното послание на тази система за премахване на хроничната болка без лекарства, операции или скъпи физиотерапии. Разработен от Пийт Егоскю, американски известен физиолог и консултант по спортни травми на съвременни топспортисти, методът "Егоскю" има поразителните 95% успех. Ключът за това са серии от леки упражнения и внимателно разработени разтягания, наречени Е-упражнения. В книгата ще намерите подробни снимки и инструкции за бързо и трайно облекчение на: болки в долната част на гърба, проблеми с тазобедрените стави, ишиас и увредени ...\nКак да излекуваме тялото и душата, като се откажем от месото и млякото. ... Месото и млечните продукти разболяват. Доказали са го безброй проучвания. На тези храни се приписват предимно ракови и сърдечносъдови заболявания, но и много други, като диабет или автоимунни болести. Според Рюдигер Далке, това се дължи преди всичко на приемането на твърде много животинска храна. За щастие, има лек: миротворна храна на базата на пълноценни въглехидрати и висококачествени растителни белтъчини. На фона на най-новите познания в областта на невроендокринологията авторът показва с какво трябва да се храним, за да стимулираме хормони ...\nПроблемът с болните стави е толкова сериозен и всеобхватен, че както лекарите, така и фармацевтите, а и откровените измамници и шарлатани, са изкушени да предлагат всякакви вълшебни балсами.Рекламирането на много от средствата за лечение на стави се превърна в явна измама. Измислени лекари и още по-измислени клиники предлагат какви ли не "панацеи", а хората, освен че са измамени и ограбени, си остават болни и сакати. Много хора търсят спасение в изкуствените стави, в биенето на хиалуронови инжекции, в инжектирането на кръвна плазма, а напоследък става и все по-модерно лечението със стволови клетки. Всички ...\nПет тибетски ритуала за подмладяване и здраве - двустранна таблица\nДвустранна, ламинирана таблица, която ще ви запознае с пет тибетски ритуала за подмладяване и здраве и ефектите от изпълняването им. ...\nДа станем по-млади\nХармонизирайте ума и тялото си ... Д-р Норман Уокър е световно известен лекар-натуропат, посветил живота си на здравословния начин на живот и хранене. Повече от 70 години той разработва програма за здраве и дълголетие чрез здравословно хранене и диети. В тази книга д-р Уокър описва най-главните фактори, които могат да ни подмладят: храненето, начинът на живот, житейската философия. Ние сме това, което ядем. Всяка хапка или е градивен материал и възстановява тялото ни, или ги унищожава. Да бъдеш млад означава да бъдеш здрав, енергичен, жизнен, да имаш постоянно усмихнати устни и очи. Това означава да бъдеш общителен, ...\nЗакупилите "Лечебната система на Неслузообразуващата диета - научен метод за оздравяване чрез правилно хранене" купуват и Продукти 1-12 от общо 100\nАлън мили мечо пух


Ракията.com • Виж темата - Как да измеря захарността?\nПоследно посещение: 21 Юни 2018, 13:29 Дата и час: 21 Юни 2018, 13:29\nКак да измеря захарността?\nЗаглавие: Re: Как да измеря захарността?\nПубликувано на: 27 Авг 2011, 20:10\nс един рефрактометър се решават проблемите при измерването ...\nПубликувано на: 06 Сеп 2011, 00:24\nРегистриран на: 24 Авг 2011, 01:58\nЧестно казано засега мисля че върви добре. Мисля, че тревогите ми бяха малко излишни. Макар, че не се знае пак. Според мен важно е джибрите да не миришат на вкиснато. Вече стана 10-11 дена и са почти за варене. Не съм слагал дрожди, понеже се развалял вкуса доста. А пък и баща ми и всички които познавам, които са правили ракийка не ми ги препоръчват, единствено ако ферментацията нещо се спече и джибрите да не "врът" както трябва тогава. А при мен минава нормално процеса(поне според мен). Благодаря страшно много за съветите. Ще ви държа в течение.\nА....исках да попитам как седят нещата със есенциите. Понеже свяко ми беше направил ракия която на вкус страшно много се приближава до уиски. Направо ме смая. Той си има цяла овощна градина и мислех, че тайната е във варенето или в плода, или в бурето, или не знам...Ние си взехме буре дъбово хубаво също но не стана такава.. Накрая се издаде, че е сложил есенция някаква и бих искал да разбера каква е и за какво става въпрос. В смисъл може ли на всяка ракия да се слага??.. Благодаря. НАЗДРАВЕ!!!!!\nПубликувано на: 06 Сеп 2011, 04:12\nГрешиш и то много...за дрождите,както и за есенциите...а бурето иска време да получиш това което искаш.Един съвет,ако желаеш ракията (като я пиеш) да наподобява вкуса и цвета на уиски....първото може донякъде да го докараш със есенция за уиски...другия вариянт е ново френско буре(medium toast)където да отлежава минимум 2 месеца.Повярвай ми!!\nПубликувано на: 06 Сеп 2011, 09:45\nЗа дрождите не си на прав път, ясно е че много хора няма никога да ги възприемат и винаги ще ги отричат, нещо от сорта на "Нищо ново не научаваме и нищо старо не забравяме".\nЩе си позволя една тъпа аналогия с изкуствените торове.Когато се иска добър земеделски добив на някаква култура то трябва и земята освен да се изоре, фрезова или каквато и да е необходима обработка, да се подготви като се осигурят съответните хранителни вещества за растенията.Нека говорим чисто хипотетично, примерно доматите да речем искат повече фосфор а краставиците повече калий.В първия случай ще се използва изкуствен тор който да осигури така нужния фосфор а във втория такъв който да набави калий.Вече можем да наблюдаваме няколко феномена, първия е че се хвърля какъв да е изкуствен тор защото така трябвало и то на око с шепите, втория метод е да разпръснем оборски тор и третия е да се дозира всичко точно както трябва.Нека анализираме.По първия метод или нищо няма да направим понеже няма да осигурим нужните химически вещества, ще внесем в почвата неподходящи или ще предозираме, и в трите случая не е добре.\nПри втория метод който и да питаш ще ти каже "Еее друго си е оборския тор".Е да ама не, оборския тор трябва да бъде угнил, да бъде обезпаразитен, да бъде обработен по съответните процедури като се спазва температура, превъртане и т.н и т.н. И в крайна сметка пак не знаем какви вещества и какво количество ще вкараме в почвата.\nПри наторяване с точно дозиране вече работите си идват на мястото и можем да осигурим на растенията съответните вещества на база на липсата им или наличие в почвата като ги добавим след като се изчисли колко грама на квадратен метър.\nСледва едно "но". Но как да знаем какъв и колко изкуствен тор да добавим?Трябва да се направи лабораторна проба на почвата и да се знае какво е състоянието й и след това да се калкулира колко и какъв тор да се добави.\nУсещаш ли разликата как веднъж ще осигурим на растенията оптималната им среда за растеж а в други случаи пак ще порастнат и раждат но няма да е ефективно.Същата работа е и с дрождите, те са естествени гадинки които ще ферментират кашата и е факт че всичко ще стане но ако искаме максимален добив на алкохол то вече култивираните ще се намесят и ще постигнем със сигурност необходимия резултат.\nПубликувано на: 02 Окт 2011, 17:58\nБраво... Много добра стана ракийката. А колкото до количеството към 160 литра след разреждането. Сега искам да отделя 10-на литра и да и сложа есенция на уиски/скоч или там каквото беше да видим какво ще се получи, но не знам от къде да си намеря такова нещо..!!?!\nПубликувано на: 05 Окт 2011, 23:18\nколега извинявай но май прекали с количеството , грозде ли пече или сини сливи или пиеш 30 градусова ракия\nПубликувано на: 06 Окт 2011, 01:48\nбраво колега,максимума си постигнал от половин тон сливи и 70 кг захар .\nА за евтини есенции фирми колкото искаш,само че въпроса с есенциите е много сложен,въпрос на търсене е да се намери квинтесенцията на живота..\nТа ако сложиш една ефтина и лоша есенция,само ще развалиш хубавата ракия..\nА хубава не можеш да си купиш,нямам в предвид това че ще струва скъпо хубавите есенции се продават само на големи клиенти фирми,които ги слагат в продуктите си и никога ама никога не признават че са добавили есенция,не стига това ами нови фирми клиенти също трудно се допускат,вообще едно много контролирано тайно общество.\nАбе ти с тоя ник може и да имаш понятие за структурата на тайните общества..\nПубликувано на: 06 Окт 2011, 10:58\nДобива е действително будещ респект...\nЩе си позволя една тъпа аналогия с изкуствените торове\nТака и не видях връзката...\nДрождите не са изкуствени...нито са изкуствено направени.\nИ при обикновината ферментация някакъв процент захари се разгражда от същия тип дрожди(тях ги има там)-които "разваляли " вкуса....\nДа не говорим ,че повечето имат за дрожди...- маята...\nПубликувано на: 06 Окт 2011, 11:34\nЗа това казах че аналогията с торовете е "тъпа", въпроса е да се схване идеята с максималния добив и качество.\nЩом има хора отричащи технологиите то нека го правят за себе си а не да го налагат на другите.След като са селектирани дрожди и съответните препарати и химикали използвани в алкохолната индустрия то има защо.\nДобре че част от човечеството е с прогресиращо мислене защото иначе щяхме да си живеем още в пещерите и да убиваме с камъни животните за да ядем.\nИначе темата за маята и винарките винаги ми е била забавна\nПубликувано на: 06 Окт 2011, 11:50\nЕдна колежка на майка ми снощи звъни да пита защо нямало винарки в нейното вино, всичко било отишло по-дяволите и казали местните специалисти.\nПубликувано на: 06 Окт 2011, 11:55\nВ интерес на истината ,една част от изолираните дрожди(културните) в действителност са изолирани точно от дрозофилите....Но надали точно това е аргумента на "местните специалисти"\nПотребители разглеждащи този форум: Andrian10, jor661 и 10 гости


Работа в Казанлък - НАМЕРИ РАБОТА\nТърсите работа в Казанлък. Вижте нашите актуални обяви за работа в Казанлък и региона, които засягат търсенето на сезонна, надомна, почасова или работа на пълно работно време; работа в различни професии и специалности.\nПОЧАСОВА РАБОТА В КАЗАНЛЪК\nНамери тук почасова работа в Казанлък !\n✪ Без допълнителни такси.\n⚑ град Казанлък\nРАБОТА В КАЗАНЛЪК БЕЗ ТРУДОВ ДОГОВОР\nОбявени свободни позиции за работа на граждански договор; обяви от реномирани агенции и надеждни работодатели.\n✪ Отлична позиция\nРАБОТА В КАЗАНЛЪК ЗА ПЕНСИОНЕРИ\nНабиране на работници в пенсионна и предпенсионна възраст, с желание за работа.\nРАБОТА ТЪРГОВСКИ ПРЕДСТАВИТЕЛ КАЗАНЛЪК\nОбявени свободни позиции за търговски представители.\n✪ Препоръчана позиция\nРАБОТА КАТО ПАЗАЧ / ОХРАНА В КАЗАНЛЪК\nЖелаете да започнете работа като охрана на обект в Казанлък. Тук ще намерите оферти.\nНАДОМНА РАБОТА В КАЗАНЛЪК\nНадомна работа. Работи се от вкъщи, според удобството ви и изискванията на работодателите.\n✪ Лесно и бързо кандидатстване\nРабота като готвач в Казанлък\nШофьори в Казанлък\nХигиенист в Казанлък\nОбщ работник Казанлък\nПотърсете внимателно желаните от вас позиции в Казанлък. Сравнете условията. Пригответе автобиографията си за изпращане. Подайте вашето автобиография и онлайн заявление .\nКогато искате да започнете работа, ето списък, с това, което трябва да си осигурите. Трудова книжка, документ за медицински преглед, свидетелство за съдимост, документ за стаж, документ за завършено образование, документ за специализация, автобиография, лични документи.\nНамирането на идеалната работа за вас може да бъде трудно, особено ако не знаете къде да я търсите. За щастие има много платформи, които ще ви помогнат да намерите идеалната работа. Нашата е Nameri-rabota.com. Въпреки че е сравнително нова на пазара, нашата платформа вече е помогнала на много хора да намерят работа в желаните от тях области, с необходимите им придобивки.\nАктуални оферти според цялостното състояние на трудовия пазар\nЛесно ще намериш и избереш подходящата професионална сфера\nИзберете правилния формат и оформление на автобиографията . Споменете вашите лични данни и информация за контакт. Използвайте резюме на резюме или цел. Избройте вашия работен опит и постижения. Споменете вашите най-добри умения. Включете допълнителни раздели за автобиография – eзици, хобита и др.\nКак да си намерим работа в Казанлък?\nВ повечето случаи можете да намерите работа чрез търсене в Интернет. Когато ползвате платформата Nameri Rabota, ползвате по-голям ресурс събран от агенции, които имат опит в осигуряването на работни места в цяла България.\nАко търсите работа, попаднали сте на точното място.\nРабота в Турция с руски език\nРабота във Франция без език\nРабота в Холандия Ротердам\nРабота в Германия в завод за бира\nPrevious Previous post: Работа в Кюстендил\nNext Next post: Работа в Кърджали


15 спиращи дъха гледки от Хималаите | Обекти\nБудистки храм на слънцето в Хималаите. Снимка: Dariush M / Shutterstock\n29 авг. 2020, 16:00 ч.\n#хималаи #фотография #пейзажи #планини\nВисоки и величествени, винаги със снежни върхове, около Хималаите не престава да витае една специфична мистика. Тук срещаме впечатляващи глетчери, огромни долини и разнообразна растителност и животински свят.\nАко ги наречем красиви, ще ги подценим. И тази фотогалерия го доказва.\nВ превод името Хималаи означава "дом от сняг".\nСнимка: Olga Danylenko / Shutterstock\nВъпреки че Хималаите са най-високата планинска верига в света, те са и най-младата.\nСнимка: Nikita Serdechyy / Shutterstock\nХималаите са дом на едни от най-екзотичните животински видове познати по света.\nСнимка: Maxim Vjacheslavovich / Shutterstock\nОсвен в Непал, Хималаите се простират и в Китай, Бутан, Индия, Пакистан и Афганистан.\nСнимка: Karetnikava Lizaveta / Shutterstock\nСпоред индийската митология бог Шива живее в Хималаите\nСнимка: Blazej Lyjak / Shutterstock\nРеките тук са по-стари от върховете\nСнимка: Akawath / Shutterstock\n9 от петнадесетте най-високи върхове на планетата се намират в Хималаите\nСнимка: saiko3p / Shutterstock\nХималаите са се образували преди 70 млн. години след сблъсък между Индия и Азия\nХималаите са хем най-високата, хем най-младата планинска верига на Земята\nНепалците наричат Еверест „Самгармата“ – Богиня на вселената.\nИзкачването на Еверест отнема около 40 дни\nСнимка: Martin M303 / Shutterstock\nВетровете на върха достигат до 250 км/ч\nСнимка: My Good Images / Shutterstock\nЕверест е кръстен на Джордж Еверест - пенсиониран генерал, който дори не е виждал върха.\nОтпечатъци от ръце показват, че хора са живели в Хималаите много по-късно, отколкото сме смятали


Велико Търново се намира в Северна България по поречието на река Янтра. Велико Търново е един от най-старинните градове в България. Хълмът Царевец е заобиколен от 3 страни от река Янтра. На най-високата част на Царевец се намирала патриаршеската църква „Възнесение Христово“.\nОсвен градоустройствено, днес градът се разраства и културно, и туристически. В близките години се очаква сливане на града с Шемшево, Леденик и Арбанаси, както и град Дебелец.\nС редица исторически и културни забележителнсоти, градът посреща своите гости. Търново смайва със своите църкви, музеи, паметници:\n- Църква „Свети четиридесет мъченици“;\n- Църква „Свети Петър и Павел“ – в подножието на северния склон на хълма Царевец;\n- Преображенски манастир с православно име Свето Преображение;\n- Килифаревски манастир с православно име Св. Рождество Богородично;\n- Духовна семинария – Търново;\n- Архитектурно-музеен резерват „Царевец“;\n- Къща музей на Емилиян Станев;\n- Къща музей на П.Р.Славейков;\n- Паметник на Асеневци;\nКъщи за гости Дивна - Велико Търново, хотел Стамболов, Хотел Асеневци, Хотел Извора 2, Хотелски Апартаменти за Нощувки, ХОТЕЛ ПРИНЦЕС, Хотел Костел Палас, Хотел Аквая, Хотел Принсес, Парк-хотел Севастократор, хотел MINOTEL Рашев***, Апартамент Велико Търново, Градината, Хотел Бела Неда, ДИАВОРА 2, Къща за гости Свети Георги, Семеен хотел Двете кукли, Къща за гости КЪЩАТА, КЪЩА"КОСТОВИ", Къща за гости , Апарт хотел България, Хотел Боляри, Семеен хотел Силвестър, Апартаменти Комфорт, Гранд Хотел Янтра, Семеен хотел Рашев, Хотел Лъки, Хотелски комплекс Бряста, Хотел Анхеа, Къща за гости Тренди Ин, Бутик-хотел Studio, Хотел Ива, Хайкърс Хостел, Хотел Зеленка, Хотел Царевец, Къща-студио Търновка, Къща за гости Осеана, семеен хотел Стамболов, Хотелски апартамент България, Хотел Приятели, Хотел Славянска душа, Хотелски апартамент Белвю, Ивановата къща, Къща за гости Велико Търново, Хотел Милениум, Интерхотел Велико Търново, Хотел Алегро, Етнографски комлекс Кулата, Самостоятелни стаи Раковски, Хотел Конкорд, Стаи в Хубавата Къща, Къща за гости Петра,


Цветно..... с Пепеляшка: ПРЕ-ПЪРЖЕНИ ПАТЛАДЖАНИ\nТова е едно от малкото пържени ястия в моята кухня.\nПатладжаните ги обичаме силно препържени и хрупкави, а това постигам като потапям всеки резен патладжан в смес от вода и брашно / с гъстота на боза /. По този начин брашното не пада в мазнината и тя не почернява, а зеленчука става хрупкав - като чипс.\nСервирам със сосче от кисело мляко, чесън, копър.\nИ у нас така се правят,ама сега като чета твоето обяснение страшно ми се хапва/не виждаш ли че на снимката намаляха...\n28 септември 2009 19:58\nДани, усмихнах се рано-рано с твоя коментар....! Чувала съм, че и риба така се пържела и ставала хрупкава, но не съм пробвала.Ти, като морско чедо ще кажеш....\n29 септември 2009 08:56\nРибата е добре да се пържи със царевично брашно ,за да е по-хрупкава.\n29 септември 2009 18:49\nЗа да е хрупкава иска разбито яйце с прясно мляко +брашно + царевичен грис\n01 октомври 2009 21:37\nПубликувано от Maria Pepeldjiyska в 17:16 ч.\nЕтикети: българска кухня, зеленчуци, постни ястия, рецепти


Ловна резиденция "Астея" | Услуги Агенции ABCat.BG\nИме Ловна резиденция "Астея"\nТелефон 0893 380 422\nГрад Бургас, Малко Търново\nАдрес с. Граматиково\nБили ли сте в село Граматиково? Ако отговорът е „Да“, тогава сме сигурни, че ще се върнете отново. Ако все още не сте го посетили, време е да го направите! Село Граматиково е едно райско кътче, което е любимо място за почивка на своите посетители. Намира се на 30 км от Царево и на 70 км от Бургас. Красотата на Странджа планина ще ви очарова – чист въздух, невероятна природа, тишина, спокойствие и редица чудни забележителности! Посетете манастир „Света Троица“, църквата „Свети 40 мъченици“ или музейната колекция „Горска сбирка“, която носи в себе си духа на странджанската природа. Това, разбира се, не е всичко…\nТук, на това приказно място, се намира ловна резиденция „Астея“. В нея има 15 стаи за двама и 4 просторни апартамента. Единият от тях е ВИП апартамент – изключително луксозен и комфортен. Основните удобства, до които всички наши гости имат достъп, са: климатизация, ТВ, минибар и безплатна Wi-Fi връзка. За да бъде на сигурно място вашият автомобил – ви предлагаме избор между вътрешен гараж и външен паркинг. За 100 процентовата сигурност се грижи охрана 24 часа в денонощието.\nРезиденцията разполага с ресторант. Менюто е богато и разнообразно, а обстановката – уютна. Ако предпочитате вие да приготвите храната си, заповядайте на барбекюто, където, разбира се, крайният резултат задоволява всеки апетит и вкус. Идва и времето за истинския релакс. За тази цел имаме външен басейн. Това не е всичко – СПА центърът на резиденцията ще ви помогне да се отпуснете и да забравите за напрежението. Потопете се в джакузито или релаксирайте във финландската сауна – изборът е ваш. А за да се погрижите за духа и тялото си, заповядайте в нашия фитнес.\nИмаме специални предложения за вас. Гарантираме ви, че в района може да се насладите на гледки, които не сте виждал до този момент. Възползвайте се от нашите организирани екскурзии в района на Странджа из многобройните забележителности.\nЛовна резиденция „Астея“ ви очаква!\nЛовна резиденция Царево\nЛовна резиденция Бургас\nЗабавления Малко Търново\nLovna Rezidenciq Asteq\nЛовна Резиденция Малко Търново\nLovna rezidenciq Carevo\nLovna rezidenciq Burgas\nЛовна резиденция Граматиково\nNoshtuvka rezidenciq Gramatikovo\nNoshtuvki rezidenciq Malko Turnovo\nРезиденция Малко Търново\nNoshtuvki Malko Turnovo\nLovna Rezidenciq Malko Turnovo\nLovna rezidenciq Gramatikovo\nНощувка Резиденция Малко Търново\nRezidenciq Malko Turnovo\nZabavleniq Malko Turnovo


Емблемата на София Блус е №1 в онлайн анкета - Бейзбол - Sportal.bg\n15 март 2019 | 15:48 - Обновена\nШампионът София Блус стана първият български клуб, спечелил традиционната седмична анкета за най-красиво бейзболно лого, организирана от специализираното списание за европейски бейзбол "Юръпиън Бейзбол Магазин" (EBM). В конкуренция с тези на Техника Бърно (Чех), Радвилишкио (Лит) и Нетуно (Ит) емблемата на "блусарите" стана безапелационен победител в тридневния вот на страницата на EBM във Фейсбук.\nБългарският отбор получи почти двойно повече подкрепа от втория в класирането и събра с 10 гласа повече от останалите три тима, взети заедно. Крайните резултати отчетоха 37 коментара за Блус, 19 за Радвилишкио, 5 за Техника и 3 за Нетуно.\nEBM провежда анкетата "Лого на седмицата" от 2017 г., като това е едва вторият случай, в който изобщо на гласуване бе подложена емблема на български клуб. Първият път беше през миналата седмица, когато за логото на Койоти (Дупница) гласуваха само четирима потребители и то остана на последно място в надпреварата с тези на литовския Каунас (29), германския Хайденхайм Хайдекьопфе (7) и италианския Монтегранаро (5).\nБългария за първи път с два отбора в Топ 50 на Европа


Започна кампанията за почистване на града и населените места - TargovishteBG.com\nЗапочна кампанията за почистване на града и населените места\nГраждани, учебни заведения, организации се включиха в първите дни на кампанията за почистване, която Община Търговище обяви в периода 8-22 април.\nПрилежащите площи около сградите си вече почистиха два пенсионерски клуба в града – „П.Р.Славейков“ и „Г.С. Раковски“.\nЗа чистотата в района на училището си пък днес се погрижиха възпитаниците на ОУ „Св. Св. Кирил и Методий“ в село Дралфа. В следващите два дни децата, заедно с техните преподаватели, ще почистват и парка в селото.\nМладшите посланици на Европейския парламент към II СУ „Проф. Никола Маринов“ и младежката структура на партия ГЕРБ също се включиха в кампанията. Те събраха отпадъци, изхвърлени от граждани, в районите на туристическия заслон и крепостта Мисионис, а младежката формация - в парк „Юкя“.\nНепосредствено преди началото на кампанията на Общината се състоя и инициативата за почистване от захвърлени фасове „ФАС OFF“. Близо 70 чувала с угарки от цигари и други отпадъци бяха събрани от 30 доброволци в парк „Роден кът“.\nПрез тази седмица са заявени различни дати за продължаване на инициативата за по-чисти и приветливи населени места, обществени зони и паркове. Планирани са дейности от още 7 пенсионерски клуба, 20 детски градини и училища.\nПрипомняме, че в рамките на кампанията Община Търговище организира събиране и транспортиране на стари мебели, домакински стъкла (без прозоречни) и растителни отпадъци. Тези видове отпадъци трябва да се оставят до контейнерите за битова смет. Домакинското стъкло и растителните отпадъци трябва да са в чували. Те ще бъдат извозвани след подаване на заявка на телефони: 0601 6 86 58; 0601 6 86 86 в Община Търговище.\nОпределените дати за извозване на мебелите са: 12 април; 15 април; 18 април и 22 април, след подаване на заявка на посочените телефони.\nНовината е тагната с: търговище мисионис великден почистване роден кът юкя дралфа


Още един от старата гвардия ще гледа състезания от небето\nНачалоРалиОще един от старата гвардия ще гледа състезания от небето\nПонеделник, 08 Януари 2018 | Варна, RallyXpress\nСБОГУВАТ СЕ С БАЧО ДЕМИР\nУТРЕ В 10:00 НА ЦЕНТРАЛНИЯ\nГРОБИЩЕН ПАРК ВЪВ ВАРНА\nСТОТИЦИТЕ приятели, близките и роднините ще кажат последното Сбогом на забележителният състезател и приятел утре, 9 януари, от 10:00 ч. на централните Градски гробища във Варна.\nНА 73-ГОДИШНА възраст внезапно ни напусна покосен от масивен инфаркт още един пилот от старата гвардия състезатели – варненецът Демир Иванов (на снимката). „Отиде си с победа!“, намери сили да каже за сайта с новините в българския автомобилен спорт по-малкия от двамата му синове – Николай, който макар и за кратко, също беше един от кервана на българските пилони.\nПо думите на Николай, заедно с баща му отишли на лов до родното село на Демир – Николаевка, когато сърдечният удар го поразил. Станало малко, след като 73-годишният състезател свалил един глиган.\n„Затова и казвам, че си отиде с победа“, допълва Ники, за когото баща му през последните години е първи помощник в селскостопанския бизнес, с който малкия му син се захваща.\nОнази част от старите, които помнят Демир, добре се сещат, че „бе пилот от господа“ и заклет почитател на чешките Шкода 130 RS, с която Славов-баща, особено в пистовите състезания на трасето в Албена, предизвикваше силни аплодисменти и викове на възхищение.\nДемир Славов бе шампион в клас до 1300 куб. см, в продължение на 6 години бе член на националния отбор на България по рали.\nНо освен със своята шкодаджийска преданост, бачо Демир ще бъде запомнен и като първия български пилот, успял в първите години на промените да внесе у нас, а след това и да стартира в Златни със световния хит на 90-те години в ралитата – Ланча Делта Интеграле (гр. А).\nснимка: лична фейсбук страница на николай иванов\nСбогом, приятелю! Знаем, че няма\nначин как да спреш да гледаш\nсъстезанията дори и от онзи,\nпо-добър, по-справедлив и по-светъл\nсвят, в който вече се пресели!\n:: Сайтът с новините в българския автомобилен спорт изказва своите искрени\nсъболезнования на близките и роднините на забележителния Демир Славов.


Майката на Петко на свиждане в затвора\n06 Апр. 2014, 08:06\nМайката на стрелеца от Лясковец Петко Савов вероятно ще отиде на свиждане на сина си в болницата на Централния софийски затвор днес, съобщиха пред "Стандарт" източници от МВР. Той е обвинен за смъртта на командоса Емил Шарков при акцията на МВР на 14 март.\nОкръжният съд във Велико Търново ще решава дали да изпрати 76-годишната жена за освидетелстване. Прокуратурата в Горна Оряховица поиска Стефана да бъде настанена в клиника за наблюдение и изследване.


Гняв от Стивън Кинг :: Book-Log\nПотребители прочели тази книга (30): Аз Барух, Ирина, Блум, Жиролина, eskarina, tanchushka, gal.eon, thracian, Гълъбица, Sladost, дамадЖана, eudaemonic, unchita, nevermindme, dgroicheva, pankoto, Юлчето, Zui, jordan251, petrovae, ouche, nunq, Вивиан, Ниниел, jupas77, Лолитка, Kopcheva, irvia, runic, GoddessDiana\nСмятат да я прочетат (2): Teodora, Хотелски\n"Сигурно бе забравил, че вече не съм нито на четири, за да ме хвърля, нито на девет, за да треперя в палатката, докато той си разказва разни гадории с приятелите. Сигурно бе забравил, че малките деца помнят всеки удар и обидна дума, която са получавали от бащите си, и жадуват да си го върнат тъпкано."\nот Хотелски, 11.12.14 в 13:46, Рейтинг: 0, За да можеш да гласуваш за този цитат, трябва да си член (да се регистрираш) и да маркираш тази книга като прочетена.\n"Понякога се чувствам като кукла. Някак нереална. Познато ли ви е? Всичко ми се струва фалшиво. Сякаш ако пъхна глава през стената, ще видя другия край на сценичната площадка, където режисьорът и операторът се готвят да заснемат следващата сцена. Сякаш тревата и небето са нарисуван декор. Сякаш са фалшиви. Илюзия..."\nот Хотелски, 11.12.14 в 13:45, Рейтинг: 0, За да можеш да гласуваш за този цитат, трябва да си член (да се регистрираш) и да маркираш тази книга като прочетена.\n"Когато си на 5 годинки и се удариш, надаваш такъв вой, че да разбере целият свят. На 10 само хленчиш. Но станеш ли на 15, вече си се научил да похапваш от отровните ябълки, които растат на дървото на болката. Мъчиш се да задушиш плача, като захапваш здраво стиснат юмрук. Кървиш, но отвътре ..."\n"Имаше дни, в които се прибирах вкъщи опънат като струна. В такива дни бързах да заровя глава във възглавницата. После избухвах в див кикот, или отчаян плач, а червата ми се раздираха от болки. Това ужасно ме плашеше. Почнеш ли да правиш такива неща, значи си си купил билет за лудницата."\nот Хотелски, 11.12.14 в 13:44, Рейтинг: 0, За да можеш да гласуваш за този цитат, трябва да си член (да се регистрираш) и да маркираш тази книга като прочетена.\nПосле внезапно музиката зазвуча така сякаш наистина беше Бах. Вятърът ту отнасяше мелодията надалеч, ту отново я блъскаше в мен. И сега като чуя същата мелодия си спомням за този ден.\nот Лолитка, 14.04.14 в 19:45, Рейтинг: 0, За да можеш да гласуваш за този цитат, трябва да си член (да се регистрираш) и да маркираш тази книга като прочетена.\n... да повръщаш миналото, когато настоящето е даже по-лошо, може да превърне повърнатото в деликатес.\nот Гълъбица, 26.02.11 в 16:45, Рейтинг: 0, За да можеш да гласуваш за този цитат, трябва да си член (да се регистрираш) и да маркираш тази книга като прочетена.\nКак ли се чувства самоубиецът, който лети надолу от скалата? Сигурен съм, че усещането е напълно разумно. Иначе защо ще крещят, докато падат?\nОт: Аз Барух, на 11.08.2009 в 17:23\nдруга психария, която отново се опитва да бръкне в тинейджърския мозък. първото четиво, което ми попадна по темата "младеж избива другарчетата си. бил психясал, май".\nОт: Блум, на 11.08.2009 в 17:40\nЧарли верно ги изби, ама всъщност беше най-позитивния персонаж в това положение, превърнало се в ситуация. Мастърпийс!


Archive for the ‘Дървени Къщи’ Category\nМоята баба, която е стара балканджийка и в момента е жива на 96 години веднъж ми разказа, как са живеели хората на село едно време. Тя ми разказа, че когато на някой от селото му се случило нещастие, цялото село се вдигало да го подкрепи. Имало един случай, когато на някакъв човек се издавили всичките овце. Това е било целия му поминък. Тогава той взел едно въже и тръгнал към гората да се беси. Съселяните му го спрели, хванали го и започнали да минават от къща в къща. И от всяка къща му давали по нещо, кой агне, кой козле, кой теле. Така накрая човека завършил с повече добитък отколкото първоначално имал. Това е било истинската „социална държава“, при която Има още →


Човек, на когото държа, не ме разбира - Кабинет по хипноза, хипнотерапия и трансперсонална хипнотерапия\nНачало / Публикации / Казуси / Как да си помогна / Човек, на когото държа, не ме разбира\nЧовек, на когото държа, не ме разбира. Държи на всяка цена да става това, което той е преценил, че е правилно, без да зачита човека до себе си. Как да му обясня, че и аз съм човек.\nЧовекът на когото държите не държи на вас. Необходимо ли му е да обяснявате каквото и да е?\nhttps://hypnoza.org/wp-content/uploads/2014/04/kak-da-si-pomogna.jpg 503 503 доктор Димитър Тенчев https://hypnoza.org/wp-content/uploads/2019/02/hypnoza-15-small-1.png доктор Димитър Тенчев2014-04-14 20:48:052016-10-21 00:04:48Човек, на когото държа, не ме разбира\nРазведена съм, безпокои ме как това се отразява... Как по-лесно да понеса самотата си?